# TilbudsindhentningFlytteopgave Midtbyens Gymnasium Viborg

# Mercantec

#

# Indledning

Der inviteres hermed til at afgive tilbud på en kontrakt vedr. rådgivning og gennemførelse af indflytning på Mercantec’s nye gymnasiebygning, Banegårdspladsen 1, 8800 Viborg.

# Beskrivelse af Mercantec

Mercantec er den største uddannelsesinstitution i Viborg Kommune med ca. 450 medarbejdere og ca. 16.000 studerende fordelt på et bredt udbud af ungdomsuddannelser, kurser og efteruddannelse indenfor såvel det merkantile som det tekniske område. Mercantec er beliggende på flere adresser i Viborg, Bjerringbro, Skive og Ulfborg. Mercantec’s vision er at fastholde og udbygge udbuddet af tekniske og merkantile uddannelser i et attraktivt uddannelsesmiljø samt at være det foretrukne lokale uddannelsessted for unge og voksne inden for erhvervsuddannelser, erhvervsgymnasier samt kurser og efteruddannelser.
Yderligere info fåes på [www.mercantec.dk](http://www.mercantec.dk)

Mercantec bygger et helt nyt erhvervsrettet gymnasium i Viborg med Hærvejspladsen og Banegårdspladsen som nabo. Som et led i planlægningen ønsker Mercantec at udvælge en samarbejdspartner til at forestå alle aspekter af logistik i flytteprocessen.

Beskrivelse af det nye gymnasium

Midtbyens gymnasium samler Viborg Tekniske Gymnasium, Viborg Handelsgymnasium og dele af House of Technology i Bjerringbro under samme tag.
Midtbyens gymnasium skal være et sted, hvor eleverne sættes i stand til at agere i en globaliseret verden med stigende kompleksitet gennem inddragende, nyskabende og virkelighedsnær projektundervisning.
Der opføres en bygning i seks etager, på i alt ca 12.600m2.
Bygningen skal dagligt huse omkring 1200 elever og 110 ansatte.

# Beskrivelse af opgaven

Mercantecs omflytningsprojekt består af planlægning / forberedelse og styring af omlokaliseringsprocessen samt gennemførelse af fysisk flytning af møbler, udstyr, mv.
Der skal kunne bedrives undervisning, helt frem til den sidste hverdag inden flyttedagen.
Der vil være fraflytning fra nuværende lokaler på Vinkelvej til henholdsvis Midtbyens gymnasium og H.C. Andersens Vej, fraflytning fra KnowHowZ i Bjerringbro til Midtbyens gymnasium, frafraflytning fra HTX på H. C. Andersens Vej til Midtbyens gymnasium.
**Vinkelvej:**  Flytning af IT-afdeling, samt kontorer, mødelokaler og klasselokaler, mv.
**H.C. Andersens Vej:**  Nedpakning og flytning af faglokaler, Fysik, Kemi og Biologi, flytning af lærernes arbejdspladser, mv.
**Knowhouz Bjerringbro:** Flytning af tunge maskiner og robotter, kontorer og klasseværelser, mv.

Der kan forekomme, at enkelte områder med specielt udstyr skal flyttes på et andet tidspunkt.

Se oversigt over møblement for de enkelte skoler, Bilag E.
Der kan blive tale om trinvis indflytning henover en kalenderuge samt tilstødende weekender.
Det forventes at være indflytningsklar februar 2020, men det endelige tidspunkt er pt. ikke fastlagt.

#  Opgaver

I forbindelse med indflytning på Midtbyens gymnasium, skal tilbudsgiver sikre, at alt er flyttet til rette tid og sted. Tilbudsgiveren skal være ansvarlig for alle aspekter af flytteopgaven for Mercantec.

Tilbudsgiveren skal blandt andet forestå:
Organisering, planlægning, styring og eksekvering af hele flytteprojektet
Udarbejdelse af opgavelister, arbejds- og tidsplaner
Koordinere indflytning af nye møbler med Mercantec’s møbelleverandør.
Flytning af møbler, udstyr mv.

Mercantec ønsker at et tilbud på ovenstående opgave indeholder følgende:

* Timepris på opgaven
* En kalkulation på forventet timeforbrug til planlægning og flytning
Endelig pris må maksimalt afvige 10% fra totalt kalkuleret pris.
* CV på nøglemedarbejdere
* Referencer på lignende projekter
* En beskrivelse af hvorledes opgaven tænkes udført

Det er et krav at nøglepersoner forstår og taler dansk, og ligeledes skal øvrige medarbejdere som minimum forstår og tale engelsk.

# Ordregiver og kontakt

Mercantec
H.C. Andersens Vej 9
8800 Viborg
Att.: Kristian Nørgård
Indkøbsansvarlig
krin@mercantec.dk

Afgivne tilbud skal være fuldstændige
De afgivne tilbud skal fremstå som fuldstændige tilbud uden forbehold, der opfylder de stillede krav til opgavens udførelse.
Tilbud skal afgives på dansk.

# Besigtigelse

Afgivelse af tilbud på opgaven forudsætter besigtigelse af lokaliteter i Viborg og Bjerringbro.
Lokaliteter skal besigtiges sammen med Mercantec’s bygningsansvarlig, Flemming Andersen.
Besigtigelsen vil finde sted:

04. september 2019 kl 08.30

Startende på H.C. Andersensvej 9, 8800 Viborg, mødested - kantinen.

Tilmelding til besigtigelse skal ske senest d. 2. september til Kristian Nørgård på: krin@mercantec.dk

Spørgsmål til opgaven

Eventuelle spørgsmål bedes stilles skrifteligt, på mail til Kristian Nørgård på: krin@mercantec.dk

18. september 2019 kl. 14:00

hvorefter spørgsmål og svar i anonymiseret form vil blive fremsendt til alle tilbudsgivere.
Spørgsmål modtaget efter fristens udløb vil ikke blive besvaret.

Aflevering af tilbud

Tilbudsmaterialet bør fremsendes pr mail til

Mercantec
H.C. Andersens Vej 9
8800 Viborg
krin@mercantec.dk
Mærket: FLYTTEOPGAVE MIDTBYENS GYMNASIUM

Tilbuddet skal være Mercantec i hænde, senest d. 8 oktober 2019 14.00

Tilbudsmaterialet skal være tydeligt mærket med virksomhedens navn, adresse, CVR nr. og kontaktperson med angivelse af mail og telefon nr.

Mercantec forbeholder sig ret til, at afslå alle de afgivne tilbud.
Tilbudsgiver har ikke adgang til at overvære åbning.

Tilbud skal være gældende i 12 måneder, gældende fra afleveringsfristen.

# Tildelingskriterier og evalueringskrav

Tildelingen af ordren vil ske til ”det bedste forhold mellem pris og kvalitet”, idet følgende underkriterier med angivelse af vægtning, lægges til grund for tilbudsvurderingen

**Underkriterium: Vægtning**Timepris 40%
Forventet timeantal 20%
Cv og referencer på sammenlignelige projekter 10%
Opgaveløsning 30%

Valg af tilbudsgiver som skal tildeles kontrakten vil ske på baggrund af en samlet vurdering af de 4 kriterier.

Underkriterium ”Timepris”
Underkriteriet Timepris vurderes efter oplyst timepris og tildeles vægtede point efter skala i bilag C

Underkriterium ”Timeantal”
Underkriteriet Timeantal vurderes efter oplyst timeantal og tildeles vægtede point efter skala, der udarbejdes på baggrund af indkomne tilbud

Underkriterium ”Referencer”
Der ønskes CV på relevante nøglemedarbejdere der dedikeres til projektet.
Der ønskes relevante referencer på sammenlignelige projekter.

Underkriterium ”Opgavebeskrivelse”
Der ønskes en redegørelse for hvorledes opgaven løses til Mercantec’s tilfredshed.
Det vægtes positivt, at der fremlægges en så detaljeret plan som muligt.
Opgavebeskrivelsen vil indgå som bilag i den endelige kontrakt.

# Tidsplan

|  |  |
| --- | --- |
| **Handling** | **Dato** |
| udsendelse af materiale | 21-aug-19 |
| Besigtigelse | 04-sep-19 |
| Frist for spørgsmål | 18-sep-19 |
| Spørgsmål besvares | 25-sep-19 |
| Tilbudsfrist | 08-okt-19 |
| Tildelingsbeslutning | 20-okt-19 |
| Underskrift af kontrakt | 02-nov-19 |

**Udbudsmaterialet består i sin helhed af:**

Tilbudsindhentning
Bilag A - Aftale på flytteopgave
Bilag B - Tilbudsgivers opgavebeskrivelse
Bilag C - Tilbudsgivers tilbud
Bilag D - Tilbudsgivers referencer og CV
Bilag E – Oversigt over møbler der skal flyttes på de enkelte adresser